**Javno savjetovanje**

**o nacrtu Odluke o izmjenama i dopunama Odluke o stipendiranju učenika i studenata Grada Samobora**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 24. kolovoza 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Odluka o stipendiranju učenika i studenata Grada Samobora donesena je na 22. sjednici Gradskog vijeća Grada Samobora održanoj 10. rujna 2015. godine te je objavljena u Službenim vijestima Grada Samobora broj 8/2015.

Tijekom tri natječajna ciklusa, kroz samu provedbu gore navedene Odluke, ukazala se potreba za doradom iste kako bi dodjela stipendija bila što pravednija.

Najznačajnije izmjene i dopune koje se predlažu, odnose se na:

* prihodovni cenzus obitelji, koji je do sada iznosio 1.800,00 kuna po članu kućanstva (za kandidate koji se natječu za stipendije temeljem kriterija socio-ekonomskog statusa) ne utvrđuje se više Odlukom već zaključkom gradonačelnika, svake godine prilikom raspisivanja natječaja
* jedan član Povjerenstva za stipendije imenuje se iz reda Savjeta mladih
* sportski rezultati boduju se za učenike i studente koji se natječu za ostvarivanje prava na stipendiju temeljem kriterija izvrsnosti, neovisno o smjeru obrazovanja, ali isključivo za natjecanja pod ingerencijom Hrvatskog školskog sportskog saveza odnosno Hrvatskog akademskog sportskog saveza
* uvodi se bodovanje društvenog angažmana kandidata na način da se bodovi dodjeljuju za volontiranje, sudjelovanje u Erasmus+ projektima te za aktivno članstvo u udrugama i/ili klubovima.

Nacrt prijedloga Odluke izrađen je u suradnji sa Savjetom mladih Grada Samobora.